Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 850

3. ISPA lebonyolítási számlák Az ISPA program EU támogatás, nemzeti költségvetési támogatás és egyéb — a központi költségvetésben elszámolásra nem kerülő — finanszírozási forrás részeinek fogadására, valamint a támogatások kedvezményezett részére történő egységes kifizetéséhez a Magyar Államkincstár projektenként (Pénzügyi Megállapodásonként) egy pénzforgalmi lebonyolítási számlát nyit. Számlák neve: ISPA (projekt neve) lebonyolítási számla (projektenként egy-egy számla) Számlavezető: Magyar Államkincstár Budapesti Igazgatóság Társadalombiztosítási és Intézményi Számlavezető osztály (ISzO) Számlatulajdonos: KöM/KöViM ISPA Végrehajtó Szervezete Rendelkezők: Magyar Államkincstár kijelölt munkatársai az IVSZ utalványozása alapján Számlák devizaneme: forint Számlák típusa: pénzforgalmi számla Számlák jellege: A teljes körű pénzügyi lebonyolításra szolgáló forint számla. A költségvetési elszámolásnak nem képezi alapját. Ezekről a számlákról kerül kifizetésre a kedvezményezett részére az ISPA program keretében az adott projektre nyújtott támogatás teljes összege, valamint az ehhez kapcsolódó saját forrás, melyet a kedvezményezettnek szintén ezekre a számlákra kell utalni a kifizetés teljesítése előtt. A saját forrás nem jelenik meg a fejezet költségvetésében és beszámolójában. Ha a saját forrás önkormányzati részt is tartalmaz, az a költségvetésben és beszámolóban egyaránt az önkormányzatok kiadásainál és bevételeinél szerepel. A projekt megvalósításához szükséges egyéb források (pl. önkormányzat által felvett hitelek) biztosítása a kedvezményezett feladata. Kincstári kifizetés csak a szükséges források rendelkezésre állása után igényelhető. A számlákhoz a Kincstár Programfinanszírozási Főosztálya által vezetett analitikus nyilvántartás kapcsolódik, amely az egyes projekteket elkülönítetten kezeli. II. A források biztosítása

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes